Diewe in Australië ruil pynmiddel met water | Nuus24
Diewe steel Wimbledon se hardwerkende valk
Vrae oor medisyne wat in O-Kaap gestort is
Sydney – Honderde Australiërs het water in plaas van 'n pynmiddel ingekry nadat diewe dié medikasie uit 'n ambulans gesteel en die leë flessies met kraanwater hervul het, het amptenare Dinsdag gesê.Amtenare in die Australiese staat Victoria het gesê groot hoeveelhede van die middel fentanil is gesteel en 'n ondersoek is onderweg.Die staat se ambulanshoof, Greg Sassella, het gesê honderde pasiënte is deur die voorval geraak."Ons het al die mense geïdentifiseer wat moontlik deur die voorval geraak is en ons kan die versekering gee dat hulle veilig is," het hy gesê."Ons vra om verskoning vir enige sub-optimale pynverligting wat hulle moontlik kon ervaar."Sassella het gesê Victoria se ambulansdienste het hul protokol vir die gebruik van fentanil, wat nou in flessies gestoor sal word wat 'n kleiner hoeveelheid van die middel bevat en 'n stewiger staaldoppie het, verander. Fentanil is 'n opioïed wat gereeld deur paramedici as 'n vinnig werkende pynstiller gebruik word.Die middel word gewoonlik as 'n neussproei toegedien. Dit kan tot verslawing lei en word deur sommige dwelmverslaafdes as 'n plaasvervanger vir heroïen gebruik.Volg Nuus24 op Twitter. - Sapa - AFP
Lees meer oor: dwelms | medisyne VOLGENDE OP NUUS24X
As die teenoorgestelde gegeld het en 'n moslem vermoor is sou die moordenaars in alle waarskynlikheid hul koppe verloor het nadat hulle eers 'n paar honderd houe met 'n rottang opgele is.